Petabaits

Petabaits ir informācijas mērvienība, kas atbilst 1 000 000 000 000 000 jeb 1015 baitiem jeb 1 000 000 gigabaitiem jeb 1000 terabaitiem (saskaņā ar SI sistēmu). Pēc binārās aritmētikas principiem petabaits vienāds ar 240 jeb 1 125 899 906 842 624 baitiem (šo lielumu ieteikts dēvēt par pebibaitu). Petabaitu saīsināti apzīmē ar PB, pebibaitu - ar PiB.

 Lietojuma piemēri 
Daži piemēri no pielietojuma, lai uzskatāmi varētu izprast petabaita apjomu.

 Datortehnika: Teradata Database 12 datubāzē glabājas 50 petabaiti saspiestu datu.Thanks for memory (but I need more) BBC News
 Internets: Google procesi katru dienu patērē 24 petabaitus datu.Map reduce BBC's iPlayer failu atskaņošanai katru mēnesi izmanto ap 7 petabaitiem interneta datu.iPlayer uncovered  CNET UK
 Telekomunikācijas: AT&T caur saviem tīkliem katru dienu pārraida 19 petabaitus datu.
 Fizika: četri Lielā hadronu kolaidera eksperimenti gadā saražo 15 petabaitus datu, kas tiek apstrādāti LHC skaitļošanas sistēmā.
 Neiroloģija: cilvēka smadzeņu daļa hipotalāms spēj saglabāt sevī datu apjomu, kas līdzvērtīgs 2,5 petabaitiem bināro datu.What is the memory capacity of the human brain?
 Meteoroloģija: Vācijas meteoroloģiskajā centrā tiek uzglabāti dati par klimatu 60 petabaitu apjomā.Meet the worlds most powerful weather supercomputer
 Arhīvi: digitālajā bibliotēkā Interneta Arhīvs 2010. gada decembrī glabājās 5,8 petabaiti datu Petabox un laika periodā no 2009 gada marta datu apjoms katru mēnesi pieaudzis par 100 terabaitiem.Internet Archive's FAQ
 Datorspēles: World of Warcraft patērē 1,3 petabaitus vietas serveros, lai uzglabātu spēles datus. Valve izveidotais digitālais spēļu serviss Steam katru mēnesi nosūta 30 petabaitus datu.Steamworks Brochure 2011
 Kino: 2009. gadā uzņemtā filma Avatars 3D CGI efektu apstrādei aizņēmusi vairāk kā petabaitu Weta Digital kompānijas datoru cietajos diskos.Believe it or Not TNW
 2011. gada augustā, IBM paziņojusi, ka izveidojusi lielāko jebkad ražoto datu glabātuvi, tās izmērs 120 petabaiti.IMB Build biggest data drive ever

 Atsauces 

Kategorija:Informācijas mērvienības